OVERGANGSPROCEDURE FOR FGU-elever

Den gode overgang fra FGU til EUD

**Når en elev skifter fra FGU til en erhvervsuddannelse, har en god overgang stor betydning,**

**både for elevens tryghed og gennemførelse af uddannelsen. Elever med funktionsnedsættelser**
**er særligt afhængige af en velorganiseret overgang, hvor eleven inddrages i processen.**

|  |  |  |
| --- | --- | --- |
| **Procedurens formål** er at ruste de fagprofessionelle på FGU og EUD til at samarbejde om overgangen, hvor alle har en fælles oplevelse af struktur, organisering og forløb. Et godt samarbejde mellem alle involverede sikrer FGU-eleven en god start på erhvervsuddannelsen. Der er en tydelig sammenhæng mellem en god skolestart og elevens gennemførsel af den valgte erhvervsuddannelse. **En individuel overgangsplan** *for eleven* skal sikre, at eleven inddrages, og at FGU-vejlederen med elevens samtykke kan give information videre til den modtagende erhvervsskole.  |  | Det kan for eksempel være information om elevens behov for støtte ved funktionsnedsættelse og andre vanskeligheder. Tidlig deling af information giver erhvervsskolen mulighed for at have støtten klar fra skolestart.**For at sikre en overskuelig struktur** er overgangen inddelt i tre overordnede faser, der viser, hvornår der er behov for indsatser. I kan justere proceduren efter de lokale forhold på jeres skole – for eksempel i forhold til ansvarsfordeling og rækkefølgen af de enkelte tiltag. |

# Her er overgangsproceduren i store træk:

**Før overgangen**

Kombinationsforløb

Vejledning FGU

Erhvervstræning

Individuel og fælles vejledning

Tilmelding

Individuel overgangsplan

Introsamtale EUD

Ansøgning om SPS

Afslutning på FGU og opfølgning

**I overgangen – skolestart**

Første skoledag

Overgangssamtaler

**Efter overgangen - i gang med det nye**

Eventuelt opfølgende samtaler

Gensynsdag på FGU

Opfølgning på elevernes trivsel og skolegang



|  |  |  |
| --- | --- | --- |
| Tiltag | Beskrivelse | Ansvarlig |
| Før overgang |
| Kombinationsforløb  | Erhvervsuddannelserne kan aftale kombinationsforløb i samarbejde med FGU. Forløbene giver mulighed for afklaring og planlægges praksisnært. Inden kombinationsforløbene forberedes FGU eleven på arbejdskultur, krav og forventninger på EUD.Det anbefales, at FGU-vejleder/-underviser deltager for at kunne følge op på elevens ressourcer og bringe relevante arbejdsområder ind i arbejdet på FGU. | Ansvarlig på EUD i samarbejde medFGU-vejledere |
| Vejledningssamtaler med erhvervsuddannelserne  | Efter kombinationsforløbene kan der med fordel gennemføres samtaler med den enkelte elev. Her afklares blandt andet, hvilke indsatser erhvervsskolen ser forud for start/overgang. Det kan f.eks. være GF+ hvis eleven ikke er parat til GF2.Hav også fokus på den faglige mobilitet, hvor der tales om eventuelle alternativer til førstevalget ud fra elevens potentiale. | EUD-vejledere efter aftale med FGU-vejlederne |
| Erhvervstræning | FGU-elever, der er interesserede i en erhvervsuddannelse, deltager i erhvervstræning. Gerne i en virksomhed med potentiel mulighed for en læreplads.  | FGU-vejleder eventuelt i samarbejde med lærepladskonsulent på erhvervsskolen |
| Individuel og fælles vejledning på FGU | FGU giver efter behov individuel vejledning til eleven. KUI kan vælge at gennemføre fælles vejledning på et passende tidspunkt i forhold til opstarten af erhvervsuddannelserne (GF1 og GF2). | *Individuel vejledning*:FGU-vejleder *Fælles vejledning:*KUI i samarbejder med FGU-vejleder |
| Tilmelding på Optagelse.dk  | FGU-eleven får hjælp til tilmelding til den ønskede erhvervsuddannelse. I Optagelse.dk kan anføres, om eleven vil kontaktes af erhvervsskolen vedr. evt. støttebehov. | KUI og/eller FGU-vejleder |
| Udarbejdelse af individuel overgangsplan  | For at sikre et godt udgangspunkt for samarbejdet mellem FGU og EUD i overgangen kan der med fordel udarbejdes en overgangsplan sammen med den enkelte elev. I nogle tilfælde er det muligt at påbegynde udarbejdelsen af overgangsplanen før tilmelding. Se [individuel overgangsplan](https://sumh.dk/vi-goer/uddannelse/efa/fgu/).Planen videregives med samtykke fra eleven (eller forældre/værge hvis eleven er under 18 år) til den ansvarlige EUD-vejleder. | FGU-vejleder  |
| Introsamtale EUD | Efter optagelse gennemføres introsamtale med eleven. Her sker ”overlevering af relationen” og afdækning af eventuelle udfordringer og funktionsnedsættelser. Hvis det er angivet i elevens overgangsplan, deltager den relevante FGU-vejleder.Følg her [Modtagelse af nye elever](https://sumh.dk/vi-goer/uddannelse/efa/fagprofessionel/). | Kontaktlærer/EUD-vejleder |
| Ansøgning om SPS eller tildeling af anden støtte | I forlængelse af introsamtalen og bekræftet optagelse søges SPS ved behov, og det sikres, at eventuel anden støtte er klar til skolestart. | SPS-ansvarlige på erhvervsskolen |
| Afslutning på FGU og opfølgning | Når eleverne afslutter FGU, informeres KUI og/eller EUD-vejleder om FGU-elever, der kan være utrygge i forhold til start på deres erhvervsuddannelse. KUI/EUD følger op på eleverne inden skolestart jf. overgangsplanen: [individuel overgangsplan](https://sumh.dk/vi-goer/uddannelse/efa/fgu/). | FGU-vejleder/KUI/EUD-vejleder |
| I overgangen (senest en uge efter skolestart) |
| Første skoledag  | Det kan med fordel aftales, at FGU-vejlederne kontaktes ved udeblivelse eller andre startvanskeligheder. | Kontaktlærere på EUD  |
| Overgangssamtaler | I løbet af den første uge kan overgangssamtaler for relevante elever gennemføres, jf. deres overgangsplan [individuel overgangsplan](https://sumh.dk/vi-goer/uddannelse/efa/fgu/).KUI kan eventuelt bidrage med overgangsmentor. | FGU- og EUD-vejledere |
| Efter overgangen (i gang med det nye) |
| Eventuelt opfølgende samtaler  | På EUD følges løbende op på FGU-eleven. Behov for opfølgningssamtale(r) kan også være angivet i overgangsplanen, herunder evt. inddragelse af FGU-vejleder. | Kontaktlærer/EUD-vejleder |
| Gensynsdag på FGU | Cirka to måneder efter skolestart kan det være en god idé, at FGU inviterer tidligere elever til gensynsdag for at følge op på deres trivsel. | FGU-vejleder |
| Opfølgning på elevernes trivsel og skolegang | Erhvervsskolen har procedurer og tiltag, der øger sandsynligheden for alle elevers gennemførelse. De gælder naturligvis også for elever, der kommer fra FGU.Vær opmærksom på samarbejdet med KUI ved risiko for frafald, herunder registrering i Ungedatabasen. | Kontaktlærere og vejledere  |